# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **JUDEȚUL SUCEAVA -**  **SPITALUL JUDEȚEAN DE URGENȚĂ “SFÂNTUL IOAN CEL NOU DE LA SUCEAVA”**, cu sediul în mun. Suceava, str. B-dul 1 Decembrie 1918, nr. 21, Judetul Suceava, înregistrată la APM Suceava cu nr. 11175/28.08.2019, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificările și completările ulterioare,

Agenția pentru Protecția Mediului Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.08.2019, că proiectul **“Obținerea autorizației de construire pentru construire și amenajere bloc operator cu patru săli de operații, prin supraînălțarea corpului D al Spitalului Județean de Urgență “Sfântul Ioan cel Nou” Suceava“** propus a fi amplasat în mun. Suceava, str. B-dul 1 Decembrie 1918, nr. 21, jud. Suceava, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă*.***

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect:* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului anexa nr. 2 la pct. 13 a). orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

Se propune extinderea capacității funcționale a corpului D, prin supraetajarea cu un nivel. Extinderea propusă va avea funcțiunea de bloc operator cu 4 săli de operație, cu regim de înălțime etaj 2 (din S tehnic+D+P+1E), cu suprafața construită de 1230,00 mp, fiind propuse un număr de 4 săli noi de operație.

Situatie existentă Propunere Rezultat

Suprafața construită (Sc) 1.082,00 mp 99,00 mp 1.181 mp

Suprafata construită subsol 1.082,00 mp 0 1.082,00 mp

Suprafață desfășurată totală 3.246,00 mp 1.305,00 mp etajul 2 4.941,00 mp

390 mp noile scari P+E

Suprafață desfășurată ce 3.246,00 mp 1.305,00 mp etajul 2 4.941,00 mp

intră în calculul CUT (Sd) 390 mp noile scari P+E

INTERVENȚII PROPUSE:

LA NIVELUL DEMISOLULUI: Nu se intervine, se păstrează funcționalul existent.

LA NIVELUL PARTERULUI: Se realizează 2 scări în curtea interioară. Acestea vor avea legătură funcțională atât către curtea interioară (prin uși), cât și către holul principal din partea stângă, respectiv holul secundar din partea dreaptă. Prin aceste scări se va asigura evacuarea pacienților de la nivelul 2 (nou propus).

LA NIVELUL ETAJULUI 1: Se realizează 2 scări în curtea interioară. Acestea vor avea legătură funcțională cu blocul operator existent pe acest nivel, de unde, prin circulații orizontale se va asigura legătura cu restul spitalului (saloane, ATI, Sterilizare). Prin aceste scări se va asigura evacuarea pacienților de la nivelul 2 (nou propus).

LA NIVELUL ETAJULUI 2 Se va realiza un corp nou de clădire, separat față de cel existent, prin planșee de beton armat, respectiv pereți opaci din panouri sandwich RF 180 minute. In cadrul acestui etaj se vor realiza 4 Săli de operații noi, cu toate funcțiunile adiacente necesare. Acestea vor mari capacitatea blocului operator existent, creând spații moderne și dotate cu tehnologie de ultima generație pentru intervenții chirurgicale, vor fi deservite de saloanele, secția ATI și Secția de Sterilizare deja existente în Spital, la nivelul etajului 1.

FUNCȚIONAL PROPUS:

Imobilul va avea următoarea organizare funcțional spațială: - Două depozite pentru aparatura medicală - Vestiar filtru pentru medici şi asistenţi – bărbaţi - Vestiar filtru pentru medici și asistenți – femei - Grupuri sanitare complet echipate şi duşuri în vestiare specifice spațiilor spitalicesti - Cameră menaj - Cameră pentru curăţenie - Cabinet calculator - Spaţiu pentru UPS - Filtru - Cabinet pentru medici - Cabinet pentru asistente - Patru săli de operaţii - Pregătire – preanestezic pentru fiecare sală de operaţii - Spălătorie pentru medici şi asistente – dezinfecţie - Spaţiu tampon – sas pentru fiecare sală de operaţii - Două spaţii pentru depozitare şi pregătire instrumentar curat - Două spaţii pentru depozitare şi pregătire instrumentar murdar - Depozit material medical - Pregătire material murdar - Evacuare material murdar - Casa scării şi ascensoare pentru evacuare - Holuri de circulaţii.

Modul de asigurare al utilităților:

Pe durata de execuție a proiectulu:

* Apa potabilă pentru personalul lucrător se va asigura din rețeaua de alimentare cu apă existentă pe amplasamentul aferent proiectului
* Energie termică: nu este cazul
* Energie electrică: se asigura din rețeaua de alimentare existentă pe amplasamentul aferent proiectului
* Canalizarea apelor uzate: în cadrul organizării de șantier se vor amplasa toalete ecologice pentru personalul muncitor
* Pentru realizarea proiectului se vor folosi utilaje specifice lucrărilor de construire și mijloace de transport pentru deșeuri rezultate, care utilizează ca drept combustibil motorina. Pe parcela nu va fi gospodărit nici un fel de combustibil, alimentarea utilajelor ce utilizează motorina se va realiza la stațiile specializate în gestionarea și comercializarea carburanților.

În perioada de funcționare asigurarea utilităților se va face după cum urmează:

* Apa potabilă: extinderea rețelei de distribuție interioare din cadrul spitalului
* Canalizare: extinderea rețelei de distribuție interioare din cadrul spitalului
* Energie electrica: extinderea rețelei de distribuție interioare din cadrul spitalului
* Gaze naturale: extinderea rețelei de distribuție interioare din cadrul spitalului
* Deșeuri: deșeurile se vor colecta selectiv, funcție de gradul de risc de contaminare, pe tipuri de deșeuri, în containere speciale și vor fi depozitate, transportate și predate unor firme specializate în colectarea, transportul, depozitarea și eliminarea lor.

1. *cumularea cu alte proiecte existente şi/sau aprobate:* urmează a fi implementat proiectul“Reparații capitale – lucrări pentru reabilitarea sistemului de alimentare cu apă din Spitalul Județean de Urgență “Sfântul Ioan cel Nou de la Suceava”, la spitalul nou și la spitalul vechi“*;*
2. *utilizarea resurselor naturale, în special a solului, a terenurilor, a apei şi a biodiversităţii:* nu este cazul;
3. *cantitatea și tipurile de deșeuri generate/gestionate:*

Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături.

Pe toată durata execuţiei deşeurile rezultate vor fi transportate de pe teren şi duse la un depozit autorizat de deşeuri.

Deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare.

e) *poluarea și alte efecte negative:* pe perioada derularii lucrarilor de executie pot aparea emisii:

* noxe de la mijloacele de transport a materialelor;
* pulberi pământ de la operaţiile de săpături;
* pulberi ciment de la operaţiile de construcţii şi finisaje.

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

a)*utilizarea actuală și aprobată a terenurilor*: conform certificatului de urbanism nr. 1043/01.08.2019 eliberat de Primăria Municipiului Suceava, terenul este situat în intravilanul mun. Suceava, jud. Suceava. Terenul aparține domeniului public al Județului Suceava, cu drept de administrare în favoarea Spitalului Județean de Urgență. Folosința actuală – unitate spitalicească. Terenul se află în UTR 23 conform PUG aprobat al Municipiului Suceava – zona de instituții și servicii publice – construcții de sănătate.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbție a mediului natural, acordându-se o atenție specială următoarelor zone*:

1. zone umede, zone riverane, guri ale râurilor– nu este cazul;
2. zonele costiere şi mediul marin – nu este cazul;
3. zonele montane şi forestiere – nu este cazul;
4. arii naturale protejate de interes național, comunitar, internațional– nu este cazul;
5. zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
7. zonele cu o densitate mare a populaţiei – nu este cazul;
8. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - nu este cazul;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare;
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* *-* prin utilizarea de tehnologii curate, cu impact cât mai redus asupra factorilor de mediu şi asupra populaţie.

II. Motivele pe baza cărora s-a stabilit necesitatea neefectuării evaluării adecvate sunt următoarele:

Proiectul nu face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

Proiectul propus nu se supune procedurii de emitere a avizului de gospodărire a apelor.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor obținute;

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

- Măsurile și condițiile de realizare a proiectului în conformitate cu Avizul de gospodărire a apelor: nu este cazul.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

**p. DIRECTOR EXECUTIV**

|  |  |
| --- | --- |
| p. Şef Serviciu,  Avize, Acorduri, Autorizaţii, | Şef Serviciu,  Calitatea Factorilor de Mediu |
| Întocmit |  |